Jedno od postavljenih pitanja na pedagoškoj radionici *Primjeri definiranja ishoda učenja u nastavi vjeronauka u osnovnoj i srednjoj školi*, glasilo je: **Kako konkretno treba izgledati priprema za sat? (s obzirom na ishode te Plan i program).**

Predloženo je da se obrazac pripreme objavi na web stranici Ureda Zagrebačke nadbiskupije za vjeronauk u školi. Uvažavajući navedeni prijedlog, a prije usmjeravanja pozornosti na sami obrazac pripreme, voljela bih da razmislimo o sljedećem:

* Polazim li u planiranju nastavne jedinice od službenog Plana i programa odobrenog od Ministarstva znanosti, obrazovanja i sporta te Hrvatske biskupske konferencije?
* Je li mi kod planiranja nastavne jedinice uvijek jasan cilj obrade nastavne jedinice?
* U kojoj mjeri odgojno-obrazovna postignuća navedena u Planovima i programima za osnovnu i srednju školu, mogu ostvariti učenici s kojima radim?
* Mogu li navedena odgojno-obrazovna postignuća konkretizirati kao ishode učenja tako da budu prilagođeni učenicima te da njihovo postizanje mogu mjeriti?

Planiranje nastave puno je složenije od ispunjavanja jednog obrasca oko kojega ćemo se više ili manje usuglasiti s obzirom na sastavnice ili grafički izgled. Također, puno je više pitanja koja si, vjerujem, svatko postavlja kod planiranja od ovih nekoliko navedenih.

S druge strane, rekla bih da je vrlo važno, mogu li sebi jasno i suvislo artikulirati što, kada, kako i zašto bi se nešto trebalo događati na satu kojega planiram?

Prijelaz s definiranja cilja i zadataka na definiranje cilja i odgojno-obrazovnih postignuća odnosno ishoda učenja, imat će smisla ukoliko mi pomaže da jasnije formuliram odgovor na postavljeno pitanje. Možda se ovo nekome može učiniti suvišnim, jer će zaključiti da sve ostaje isto, a samo se mijenja terminologija. Neki, koji su već pokušali umjesto zadataka za učenike definirati ishode učenja, mogu zaključiti kako je ovo samo više posla za njih s nejasnom koristi. Bez obzira na nejasnoće koje postoje te nesigurnost, jer se od nas očekuje nešto drugačije, praktična korist se može prepoznati već u tome da su jasno definirani ishodi velika pomoć u kreiranju zadataka za provjeru i pomoć učenicima da shvate što se od njih očekuje.

Pitanje za kraj: Jesam li kao vjeroučitelj/vjeroučiteljica spremna, svakome tko me to zatraži, obrazložiti što, kada, kako i zašto činim tijekom jednog nastavnog sata katoličkog vjeronauka?

(1 Pt 3,15 „Gospodin – Krist neka vam bude svet, u srcima vašim, te budite uvijek spremni na odgovor svakomu koji od vas zatraži obrazloženje nade koja je u vama“)

**Dodaci: 1) obrazac dnevne pripreme pristupnika stručnom ispitu**

**2) PP s najčešćim pitanjima o ishodima učenja**

**Osnovna škola Ivana Gundulića**

**(ili Nadbiskupska klasična gimnazija)**

**Stručni ispit iz Katoličkog vjeronauka**

**Priprema za izvođenje nastavnog sata iz**

**Katoličkog vjeronauka**

**U Zagrebu, Ime i prezime:**

1. **OPĆI PODACI**

|  |  |  |  |  |  |  |
| --- | --- | --- | --- | --- | --- | --- |
| Škola: | | Nastavni predmet: | | Odjel: | | Nadnevak: |
| Predmetni učitelj/nastavnik: | | | | | | |
| Nastavna tema: | | | | | | |
| Nastavna jedinica: | | | | | | |
| CILJ | Učenik će vidjeti, iskazati, objasniti, pokazati, analizirati, opisati, usporediti, napraviti, riješiti … | | | | | |
| ODGOJNO  OBRAZOVNA  POSTIGNUĆA  (**Ishodi učenja**) | Kognitivna (znanje, razumijevanje): | | | | | |
| Afektivna (razvijanje/usvajanje stavova, interesa i navika za) … | | | | | |
| Psihomotorička (vještine): | | | | | |
| METODIČKI SUSTAV: | | | | | | |
| KLJUČNI POJMOVI: | | | | | | |
| KORELACIJA: | | | | | | |
| OBLICI RADA: | | | NASTAVNE METODE: | | MEDIJI KOMUNICIRANJA: | |
| PLAN PLOČE | | | | | | |
| Literatura, izvori za učenika: | | | | | | |
| Literatura, izvori za nastavnika: | | | | | | |

1. **GLOBALNA STRUKTURA SATA**

|  |  |  |
| --- | --- | --- |
| ARTIKULACIJA SATA:  uvodni dio: | središnji dio: | završni dio: |

1. **TIJEK SATA (razraditi tijek sata sa svim fazama)**

|  |  |  |
| --- | --- | --- |
| REDNI BROJ | TIJEK NASTAVNE DJELATNOSTI | AKTIVNOSTI ZA UČENIKE |
| I.  II.  III. | UVODNI DIO  SREDIŠNJI DIO  ZAVRŠNI DIO |  |

1. **KRITIČKI OSVRT**